CELEX: 32012D0493
Language: lv
Date: 2012-03-23 00:00:00
Title: 2012/493/ES: Padomes Lēmums ( 2012. gada 23. marts ), ar kuru pilnvaro sākt sarunas par starptautisku nolīgumu, ar ko izveido ES un Latīņamerikas un Karību jūras reģiona valstu fondu kā starptautisku organizāciju

6.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 240/1
            
         PADOMES LĒMUMS
   (2012. gada 23. marts),
   ar kuru pilnvaro sākt sarunas par starptautisku nolīgumu, ar ko izveido ES un Latīņamerikas un Karību jūras reģiona valstu fondu kā starptautisku organizāciju
   (2012/493/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 218. panta 3. un 4. punktu,
   ņemot vērā Eiropas Komisijas ieteikumu,
   tā kā
   būtu jāuzsāk sarunas, lai noslēgtu starptautisku nolīgumu starp Eiropas Savienību un tās dalībvalstīm un Latīņamerikas un Karību jūras reģiona valstīm, ar ko izveido ES un Latīņamerikas un Karību jūras reģiona valstu fondu kā starptautisku organizāciju,
   IR PIEŅĒMUSI ŠO LĒMUMU.
   1. pants
   1.   Komisija ar šo tiek pilnvarota uzsākt sarunas par starptautisku nolīgumu starp Eiropas Savienību un tās dalībvalstīm un Latīņamerikas un Karību jūras reģiona valstīm, ar ko izveido ES un Latīņamerikas un Karību jūras reģiona valstu fondu kā starptautisku organizāciju.
   2.   Sarunas risina, pamatojoties uz sarunu norādēm, kas izklāstītas šā lēmuma papildinājumā.
   2. pants
   Komisija tiek iecelta par Savienības sarunu risinātāju.
   3. pants
   Sarunas risina, apspriežoties ar Latīņamerikas jautājumu darba grupu (COLAT/AMLAT).
   4. pants
   Šis lēmums ir adresēts Komisijai.
   
      Briselē, 2012. gada 23. martā
      
         
            Padomes vārdā –
         
            priekšsēdētāja
         
         C. ASHTON